DeAnna Burt

{}
DeAnna Marie Burt (alizaliwa 15 Februari 1969) ni luteni jenerali mstaafu wa Jeshi la anga la Marekani ambaye alihudumu kama naibu mkuu wa operesheni za anga za juu anayesimamia operesheni, mtandao (cyber), na nyuklia kuanzia mwaka 2022 hadi 2025. Yeye ni mwanamke wa kwanza kufikia cheo cha meja jenerali na afisa jenerali wa pili mwanamke katika kikosi cha anga za juu.

Burt alijiunga na Jeshi la anga la Marekani  mwaka 1992 baada ya kuhitimu kutoka  chuo  kikuu cha Embry-Riddle Aeronautical University. Ni afisa wa taaluma ya operesheni za anga za juu, mwenye uzoefu mkubwa katika uendeshaji wa setilaiti na nyadhifa za wafanyakazi katika kamandi ya anga za juu ya jeshi la anga na kamandi ya ulaya ya Marekani. Ameongoza kikosi cha pili cha uendeshaji wa anga za juu, kundi la 460 la uendeshaji, na mrengo wa 50 wa anga za juu. Ni mhitimu na aliyewahi kuwa mkufunzi washule ya silaha ya jeshi la Marekani na pia ni mhitimu wa shule ya masomo ya juu ya anga na anga za juu. Aidha, aliwahi kuhudumu kama naibu kamanda wa kituo cha vita cha jeshi la anga la Marekani.

Mwaka 2021, Burt alihamia kikosi cha anga za juu, ambako alihudumu kama afisa mkuu wa operesheni, akiwa na dhamana ya operesheni, uendelevu wa mifumo, mtandao (cyber), na operesheni za nyuklia. Pia alihudumu kama kamanda wa kamandi ya pamoja ya vikosi vya anga vya anga za juu na naibu kamanda wa kamandi ya uendeshaji wa anga za juu kuanzia 2020 hadi 2022.

 Maisha ya awali na elimu 
Burt alizaliwa tarehe 15 Februari 1969, katika Louisville, Kentucky. Alipokuwa na umri wa miaka sita, familia yake ilihamia Jacksonville, Florida.

Burt alijiunga na Air Force Reserve Officer Training Corps (AFROTC) katika  chuo kiuu cha Embry-Riddle Aeronautical University ili kupata ufadhili wa masomo ya chuo kikuu. Awali alipanga kuhudumu Jeshi la Anga kwa miaka minne tu. Akiwa Embry-Riddle, alikuwa kamanda wa kikosi cha kadeti cha AFROTC na mwenyekiti wa Bodi ya Programu za Wanawake. Pia alihusika kama Mkuu wa Washauri wa Makazi na katika masuala ya Mazingira ya Kampasi kwa Wanawake. Mwaka 1991, alipata shahada ya sayansi katika aeronautical engineering akiwa mhitimu bora. Mwaka 1995, alipata shahada ya uzamili ya sayansi katika human resources management kutoka  chuo kikuu  cha Troy State University huko Alabama.

Kama sehemu ya elimu ya kijeshi ya kitaaluma, Burt alihudhuria shule ya maafisa wa vikosi, shule ya silaha ya jeshi la anga la Marekani, chuo cha kamandi na uongozi wa jeshi la anga, shule ya masomo ya juu ya anga na anga za juu,chuo cha kitaifa cha vita, na chuo kikuu cha anga. Pia alihudhuria kozi na semina mbalimbali za uongozi kutoka kituo cha uongozi wa ubunifu, UNC Kenan–Flagler Business School, Alan Freed Associates, na Arlie Center.

 Kazi ya kijeshi 
 Jeshi la Anga 
Burt aliteuliwa rasmi kujiunga na Jeshi la Anga tarehe 13 Mei 1992, mwaka mmoja baada ya kuhitimu kutoka  chuo kikuu cha Embry-Riddle Aeronautical University kupitia ufadhili wa kikosi cha mafunzo ya afisa wa akiba ya jeshi la anga. Awali alipanga kuhudumu kwa miaka minne tu ili kukamilisha masharti ya ufadhili. Baada ya kupewa cheo, alipitia mafunzo ya miezi mitatu ya operesheni za anga za juu katika kituo cha jeshi la anga la Lowry, Colorado.

Kuanzia 1993 hadi 1995, Burt alihudumu katika kikosi cha nne cha onyo la anga za juu katika kituo cha jeshi la anga cha Holloman, New Mexico, kama kamanda wa kikosi, naibu kamanda wa safari za ndege, na mkuu wa operesheni za sasa. Baadaye alihamishiwa kikosi cha 76 cha uendeshaji wa anga za juu katika kituo cha jeshi la anga la Schriever, Colorado, kuanzia 1995 hadi 1997, akiwa mkuu wa operesheni za hatari za  kimkakati za mifumo ya anga na mkuu wa usanifishaji na mafunzo. Baada ya hapo, alihudumu kama afisa mtendaji katika kituo cha vita vya anga za juu hadi 1999.

Baada ya kuhudhuria shule ya silaha, Burt alihudumu huko kwa miaka miwili kama mkufunzi, naibu kamanda wa mafunzo, na kamanda wa mafunzo. Kuanzia 2001 hadi 2004, alihudumu katika Patch Barracks ambacho ni kituo cha kijeshi cha Marekani kilichopo huko Stuttgart, Germany, kama afisa wa operesheni za ulinzi dhidi ya makombora ya eneo na naibu mkuu wa tawi la shughuli maalum za kiufundi katika kamandi  ya kijeshi ya Marekani inayosimamia shughuli za kijeshi barani ulaya..

Baadaye, Burt alirudi Marekani na kusoma kwa miaka miwili katika chuo cha kamandi na uongozi wa jeshi la anga na shule ya masomo ya juu ya anga na anga za juu katika kituo cha jeshi la anga cha Maxwell, Alabama.Ambapo kuanzia 2006 hadi 2008, alihudumu katika kituo cha jeshi la anga cha Vandenberg, California, kama mkuu wa Idara ya Mipango ya Mapambano katika kituo cha pamoja cha uendeshaji cha anga za juu. Katika kipindi hiki, alifanya kazi na aliyekuwa Luteni Kanali B. Chance Saltzman wakati wa jaribio la kombora la Kichina dhidi ya satelaiti 2007.

 Marejeo 

Jamii: WikiGap JWK 2026